**Pokyny pre ŠP TaKP na vykonanie odbornej stáže**

**potravinárske podniky a zariadenia spoločného stravovania**

1. Študenti 2. ročníka ŠP TaKP vykonávajú odbornú stáž v *potravinárskom podniku* (PP) alebo *zariadení spoločného stravovania* (ZSS) v zimnom semestri príslušného akademického roka v rozsahu 20 hodín. Výber PP/ZSS je na samotnom študentovi.
2. Zoznam registrovaných a schválených spracovateľských potravinárskych prevádzkarní, kde môže študent vykonávať odbornú prax je zverejnený na web stránke Štátnej veterinárnej a potravinovej správy SR: <https://svps.sk/potraviny/zoznamy_potraviny.asp?LANG=SK>
3. Študent pred nástupom na odbornú stáž musí mať prevádzkovateľom PP/ZSS potvrdený: „ *Akceptačný list študenta(ky) na odbornú stáž v PP/ZSS“*, ktorý minimálne 2 týždne pred nástupom na odbornú stáž odovzdá garantovi odbornej stáže.
4. Uznanie absolvovaní odbornej stáže študent preukáže garantovi odovzdaním originálu tlačiva: „*Potvrdenie o absolvovaní stáže v PP/ZSS“,* ktoré dápodpísať a potvrdiť štatutárnemu zástupcovi PP/ZSS alebo ním poverenej osoby.
5. Študent pre uznanie stáže vypracuje *„Správu zo stáže“ v PP/ZSS vo* forme protokolu, kde uvedie nasledovné údaje: názov potravinárskej prevádzky a sídlo, výrobné zameranie, sortiment potravinárskej výroby, systém stanovenia parametrov kvality produkovaných výrobkov (pri širokom sortimente výroby vyberie si ucelenú oblasť výrobkov). Ďalej uvedie systém kontroly ukazovateľov kvality (periodicita, ukazovatele, opatrenia). Skúsenosti producenta s uplatnením produkovaných výrobkov na domácom, spoločnom trhu a trhu tretích krajín a uvedenie vlastný poznatok o kvalite produkovaných výrobkov. Študent uvedie v čom vidí prínos stáže pre dosiahnutie potrebnej úrovni a pripravenosti v oblasti praktických vedomostí pre budúce povolanie v študijnom programe TaKP. *Originály: akceptačný list, potvrdenie o stáži a správu zo stáže* odovzdá študent(ka) najneskôr do *20. januára* príslušného akademického roku.

**Garantka predmetu:**

Stáž potravinárske podniky a zariadenia spoločného stravovania

MVDr. Beáta Koréneková, PhD.